Dagsorden for ordinært møde i Vesterborg Menighedsråd i præstegården 1. september 2015

Til stede: Menighedsrådet, undtagen Henrik Christensen, samt graver Jørn Henrik Nielsen, gravermedhjælper Brith Brandt og regnskabsfører Tom Blak Nielsen

1. Meddelelser fra formanden2. Fra kasserer Revisionsprotokollat og kvartalsregnskab 2. kvt. 2015Revisionsprotokollatet blev drøftet, taget til efterretning og bekræftet ved menighedsrådets underskrifter.

Kvartalsrapporten for 2. kvartal 2015 blev gennemgået.

3. KontaktpersonKirkemusikerforeningen henvendte sig angående vores ansættelse af Bjarne Pilegaard som organist. Anne-Lise svarede den 17. august og har orienteret formændene for Vesterborg og Landet-Ryde menighedsråd. Kirkemusikerforeningen er tilfreds med Bjarnes vilkår.

Menighedsrådet accepterede fordelingen af lønudgiften på 40% til Vesterborg og 60% til Landet-Ryde, men ønsker efterregulering efter det faktiske antal tjenester ved hvert årsskifte. Vi betaler a conto til Landet-Ryde kirkekasse.

4. Graver og kirkeværge og stående udvalgStiftets konsulentrunde: Konsulenter, Biskop og provst har været på besøg for at vurdere et problem med en revne i en kam i en af hvælvingerne. Deres råd var at sætte en almindelig arkitekt på sagen, de skønner ikke, at problemet er stort.

Der har været brandsyn i kirken. Vi blev pålagt at lave en tilgængelig evakueringsplan. Det er blevet efterkommet.

5. Fra sognepræsten KirkebladSøllested menighedsråds forslag til fordeling af udgifterne blev accepteret, men vi tror dog, at det kunne være godt at indhente et ajourført tal for antallet af husstande.

6. Fra aktivitetsudvalget ”Hvad mener I” 8, 3. del

Kapitlet i biskoppens hæfte blev drøftet under kaffen.

7. Nye datoer

**De to næste menighedsrådsmøder:**

**Mandag den 23.11 kl. 19 i præstegården**

**Mandag den 22.02 2016 kl. 19 i præstegården**

**Foreslåede datoer til fælles møde med Landet-Ryde menighedsråd: 4, 5 eller 7.01 2016**

8. Eventuelt

*Referat: Kasper Høyer*